ประกาศกระทรวงการคลังประกาศกระทรวงการคลังเรื่องการใช้บริการเครือข่ายอินเตอร์เน็ต (Internet)ในการประกอบธุรกิจของบริษัทเงินทุนและบริษัทเครดิตฟองซิเอร์------------- อาศัยอำนาจตามความในมาตรา๒๐ (๖) วรรคหนึ่ง แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘และมาตรา ๕๔ (๔) วรรคหนึ่ง แห่งพระราชบัญญัติการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ พ.ศ. ๒๕๒๒ รัฐมนตรีว่าการกระทรวงการคลังกำหนดเงื่อนไขในการอนุญาตให้บริษัทเงินทุนและบริษัทเครดิตฟองซิเอร์ใช้บริการเครือข่ายอินเตอร์เน็ต (Internet)ในการประกอบธุรกิจเงินทุนและเครดิตฟองซิเอร์ ดังต่อไปนี้ ข้อ๑ ให้ยกเลิกประกาศกระทรวงการคลัง เรื่อง การใช้บริการเครือข่ายอินเตอร์เน็ต (Internet) ในการประกอบธุรกิจของบริษัทเงินทุนและบริษัทเครดิตฟองซิเอร์ ลงวันที่ ๒๗ มกราคม ๒๕๔๓ และให้ใช้ประกาศฉบับนี้แทน ข้อ๒การใช้บริการเครือข่ายอินเตอร์เน็ต (Internet) เพื่อเป็นการให้ข้อมูลข่าวสารของกิจการลักษณะเช่นเดียวกับการโฆษณาหรือเผยแพร่ธุรกิจที่ให้บริการ เช่น ขั้นตอนปฏิบัติในการขอกู้ยืมเงิน แบบคำขอกู้ยืมเงินเอกสารหลักฐานที่จำเป็นต้องใช้แบบคำของซื้อตั๋วสัญญาใช้เงิน อัตราดอกเบี้ย เป็นต้อนทั้งกรณีที่กระทำเป็นการทั่วไปหรือเป็นการเฉพาะแก่ลูกค้ารายหนึ่งรายใดให้กระทำโดยไม่ต้องขออนุญาตต่อรัฐมนตรีว่าการกระทรวงการคลัง ข้อ๓ การใช้บริการเครือข่ายอินเตอร์เน็ต(Internet) ในการประกอบธุรกิจเงินทุนและธุรกิจเครดิตฟองซิเอร์ที่ได้รับอนุญาตตามพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒และที่แก้ไขเพิ่มเติม ต้องได้รับอนุญาตจากธนาคารแห่งประเทศไทยก่อนดำเนินการ สำหรับบริษัทเงินทุนและบริษัทเครดิตฟองซิเอร์ที่ได้รับอนุญาตตามประกาศกระทรวงการคลัง เรื่อง การใช้บริการเครือข่ายอินเตอร์เน็ต (Internet)ในการประกอบธุรกิจของบริษัทเงินทุนและบริษัทเครดิตฟองซิเอร์ ลงวันที่ ๒๗ มกราคม๒๕๔๓ มาแล้วนั้น ให้สามารถใช้บริการเครือข่ายอินเตอร์เน็ต (Internet)ให้บริการธุรกรรมต่างๆ ภายในข้อกำหนดของประกาศฉบับนี้ได้ทันทีที่ประกาศฉบับนี้มีผลบังคับใช้ ข้อ๔ในการขออนุญาตให้บริษัทเงินทุนและบริษัทเครดิตฟองซิเอร์ยื่นคำขออนุญาตตามแบบที่ธนาคารแห่งประเทศไทยกำหนด พร้อมทั้งจัดทำและแสดงรายละเอียดดังนี้ (๑)แผนการรองรับการประกอบธุรกรรมผ่านเครือข่ายอินเตอร์เน็ต (Internet) โดยอย่างน้อยแผนการดังกล่าวต้องมีมาตรการดูแลความปลอดภัยของระบบและข้อมูลการประเมินความเสี่ยงและแผนรองรับในกรณีเกิดปัญหาการพัฒนาทางด้านเทคโนโลยีของระบบและการพัฒนาและฝึกอบรมพนักงาน ระบบการควบคุมภายในการแก้ไขปัญหาทางด้านกฎหมายที่อาจเกิดขึ้นโดยคำนึงถึงสิทธิและผลประโยชน์ของลูกค้าผู้ใช้บริการ ทั้งนี้ต้องพร้อมที่จะอธิบายหรือชี้แจงเพิ่มเติมและปฏิบัติตามที่ธนาคารแห่งประเทศไทยสั่งการ และ (๒)การจัดให้มีและมอบเอกสารหลักฐานสำหรับธุรกรรมที่กระทำแก่ลูกค้า เพื่อใช้อ้างอินตามกฎหมายที่เกี่ยวข้องรวมทั้งต้องเก็บรักษาสำเนาไว้ให้ธนาคารแห่งประเทศไทยตรวจสอบได้ ข้อ๕เมื่อบริษัทเงินทุนและบริษัทเครดิตฟองซิเอร์ ยื่นคำของและแจ้งรายละเอียดตามข้อ ๔ แล้ว ให้มีผลเป็นการอนุญาตเมื่อพ้นกำหนด ๖๐วัน นับแต่วันยื่นคำขอ เว้นแต่ธนาคารแห่งประเทศไทยจะมีข้อทักท้วงหรือให้ชี้แจงเพิ่มเติมเป็นลายลักษณ์อักษรให้บริษัทเงินทุนและบริษัทเครดิตฟองซิเอร์ได้รับอนุญาตเมื่อได้รับแจ้งจากธนาคารแห่งประเทศไทย ข้อ๖เมื่อบริษัทเงินทุนและบริษัทเครดิตฟองซิเอร์ได้รับอนุญาตตามข้อ ๕ แล้ว บริษัทเงินทุนและบริษัทเครดิตฟองซิเอร์สามารถใช้บริการเครือข่ายอินเตอร์เน็ต(Internet) ในการประกอบธุรกิจของบริษัทเงินทุนและบริษัทเครดิตฟองซิเอร์ได้ภายในขอบเขตดังต่อไปนี้ (๑)บริษัทเงินทุนและบริษัทเครดิตฟองซิเอร์สามารถใช้บริการเครือข่ายอินเตอร์เน็ต (Internet) ในการประกอบธุรกรรมอื่น ๆที่ได้รับอนุญาตเป็นการเพิ่มเติมได้ โดยไม่ต้องขออนุญาตใช้เครือข่ายอินเตอร์เน็ต (Internet)ในการประกอบธุรกิจอีก ทั้งนี้ ต้องมีการปรับปรุงแผนรองรับการประกอบธุรกรรมดังกล่าวด้วย (๒)บริษัทเงินทุนและบริษัทเครดิตฟองซิเอร์สามารถแสดงเครื่องหมายการค้า (Logo) หรือข้อความทางธุรกิจอื่นบน Web Site ของบริษัทเงินทุนและบริษัทเครดิตฟองซิเอร์เพื่ออำนวยความสะดวกให้ลูกค้าผู้ใช้บริการทราบว่ามีธุรกิจอื่นใดสามารถทำธุรกรรมด้านการเงินผ่านบริษัทเงินทุนและบริษัทเครดิตฟองซิเอร์หรือเพื่อเป็นช่องทางให้ลูกค้าผู้ใช้บริการเลือกเข้าWeb Site ของธุรกิจอื่นได้ยอเว้นจอภาพแรกซึ่งเป็นหน้าจอภาพหลักของ Web Site ให้แสดงเฉพาะบริการของบริษัทเงินทุนและบริษัทเครดิตฟองซิเอร์เท่านั้น ทั้งนี้ไม่ให้บริษัทเงินทุนและบริษัทเครดิตฟองซิเอร์มีรายได้จากการแสดงเครื่องหมายการค้า (Logo) หรือข้อความของธุรกิจอื่นดังกล่าวซึ่งเสมือนเป็นการโฆษณาให้ธุรกิจอื่น และไม่ให้กระทำการใด ๆในลักษณะที่เป็นการโฆษณาหรือชี้ชวนให้ลูกค้าผู้ใช้บริการเข้าไปใช้บริการใน Web Site ของธุรกิจอื่นที่บริษัทเงินทุนและบริษัทเครดิตฟองซิเอร์มีการเชื่อมโยง (๓)ขั้นตอนการซื้อขายสินค้าหรือบริการของธุรกิจอื่น ไม่ให้กระทำที่ (Web Site) ของบริษัทเงินทุนและบริษัทเครดิตฟองซิเอร์ ข้อ๗ในการคิดค่าธรรมเนียมการให้บริการผ่านเครือข่ายอินเตอร์เน็ต (Internet) จากลูกค้าผู้ใช้บริการและธุรกิจอื่นบริษัทเงินทุนและบริษัทเครดิตฟองซิเอร์ต้องจัดให้เป็นไปตามกลไกตลาดเพื่อให้เกิดการแข่งขันและต้องคำนึงถึงความเป็นธรรมต่อลูกค้าผู้ใช้บริการ อนึ่งหากมีข้อสัญญาระหว่างบริษัทเงินทุนและบริษัทเครดิตฟองซิเอร์กับลูกค้าผู้ใช้บริการ หรือระหว่างบริษัทเงินทุนและบริษัทเครดิตฟองซิเอร์กับธุรกิจอื่นซึ่งกำหนดให้บริษัทเงินทุนและบริษัทเครดิตฟองซิเอร์ต้องปฏิบัติอย่างไรให้บริษัทเงินทุนและบริษัทเครดิตฟองซิเอร์ปฏิบัติตามสัญญาดังกล่าวและหากมีข้อสัญญาจำกัดความรับผิดชอบของบริษัทเงินทุนและบริษัทเครดิตฟองซิเอร์ข้อสัญญาดังกล่าวต้องไม่จำกัดความรับผิดเพื่อกลฉ้อฉลหรือประมาณเลินเล่ออย่างร้ายแรงและต้องไม่ขัดต่อกฎหมาย ข้อ๘ประกาศฉบับนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป ประกาศณ วันที่ ๒๒ มกราคม พ.ศ. ๒๕๔๔ ธารินทร์ นิมมานเหมินท์ รัฐมนตรีว่าการกระทรวงการคลัง[รก.๒๕๔๔/พ๑๐ง/๕/๗ กุมภาพันธ์ ๒๕๔๔]